|  |  |  |
| --- | --- | --- |
|  | DEBRECENI EGYETEM  Klinikai Orvostudományok  Doktori Iskola |  |

**Házi védéssel kapcsolatos legfontosabb tudnivalók**

**1. DOKUMENTUMOK**

Az alábbi dokumentumokat kérnénk a részletezett elnevezéssel, PDF formátumban a Doktori Iskola titkárának az alábbi e-mail címre beküldeni: varoczy@belklinika.com; dokumentum neve\_hallgato neve\_ beadás éve ; pl: lsd alább: Tezis\_Minta\_Andras\_HUN\_2018 // Tezis\_Minta\_Andras\_ENG\_2018

* **Jelentkezési lap (minta dokumentum a honlapról letölthető)**
* **Értekezés (pdf mellett word formátumban is, hivatkozási lista nélkül)**
* **Tézisfüzetek (magyarul és angolul)**
* **Publikációs lista (magyarul és angolul)**
* **Társszerzői lemondó nyilatkozatok**
* **Doktorjelölti nyilatkozat**
* **Nyelvvizsga bizonyítványok másolata / igazolás nyelvtudásról a PhD iroda által kiállítva**

A fenti dokumentumokat egyszerre szükséges benyújtani egy e-mail csatolmányaiként.

Amennyiben a Doktori Iskola vezetője a fenti dokumentumait rendben találta, e-mailben visszajelez az Ön számára, melyet követően a Belgyógyászati Intézet „B” Épületében Hodosi Katalin számára szíveskedjen leadni egy példányban kinyomtatva, a fenti sorrend összerendezésével. A dokumentumokat elegendő összetűzni, kivéve az értekezést, melyet spirálozva kérnénk leadni.

**2. ÉRTEKEZÉS BÍRÁLATA**

Az értekezést a Doktori Iskola titkára juttatja el két független bírálóhoz, akik közül legalább az egyik nem a KODI tagja. A bírálók személyéről a témavezető és a doktori iskola vezetője egyeztet, elérhetőségüket (e-mail, telefonszám) a jelölt a titkárral megosztja. A bírálatok elkészítésre a bírálóknak 30 nap áll rendelkezésükre.

**3. HÁZI VÉDÉS MEGHIRDETÉSE**

A házi védés időpontja leghamarabb az értekezés leadását követően 6 héttel tűzhető ki. A házi védés egyeztetett időpontja előtt 1 héttel a Doktori Iskola hírlevelében a házi védést meg kell hirdetni, melynek elmaradása a házi védés törlését vonja maga után. Tisztelettel kérnénk, hogy pontosan egy héttel a védés előtt az alábbi szöveget saját magára módosítva ékezetek nélkül a lenti formát 100%-ban megtartva küldje el a Doktori Iskola titkárának címére.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Debrecen, 2018. februar 13.

KEDD (februar 13.)

13:00 ora (DE AOK Szemklinika Targyalo)

Orosz Orsolya: "Uj genotipus-fenotipus osszefuggesek orokletes szemeszeti korkepekben” cimu doktori (PhD) ertekezesenek nyilvanos elozetes vitaja.

A vitat vezeti: Szucs Gabriella, az MTA doktora

Hivatalos biralok: Kaldi Ildiko, PhD, Penyige Andras, PhD

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. HÁZI VÉDÉS LEBONYOLÍTÁSA**

A házi védés a Doktori Iskola vezetőjével és titkárával egyeztetett időpontban és helyszínen történik. A 20 perces szóbeli prezentációt 3 főből álló bizottság (elnök + 2 bíráló) minősíti. A hallgató köteles gondoskodni jegyzőkönyv-vezetőről, melyhez a jegyzőkönyv mintát a honlapról tudja letölteni. A kitöltött jegyzőkönyv mintát a védés előtt 5 nappal a Doktori Iskola titkárának is szükséges beküldenie.

A házi védésen jelenléti ívet szükséges vezetni, melyről a jelölt és témavezetője gondoskodik.

**5. HIVATALOS VÉDÉS:**

A hivatalos védéshez történő előkészület a Doktori Szabályzatnak megfelelően előkészített anyagát előzetesen egyeztetett időpont szerint a Doktori Tanács titkárának szükséges benyújtania, melyhez vinnie kell a házi-védés jegyzőkönyvének és jelenléti ívének a másolatát, mindkét dokumentum eredeti példányát a Doktori Iskola titkárának kell leadnia.

**6. KIEGÉSZÍTÉS**

A fenti rövid kivonat mellé, kérjük, olvassák el a honlapon található Tájékoztatót is!